Posted by: Lollipop | 2004/11/10
Daar is sulke wit vloeistof wat by my vagina uitkom en dit het 'n baie snaakse en slegte reuk het. Is daar iets wat ek by 'n apteek sonder 'n voorskrif kan kry om dit weg te vat? Ek het nie 'n mediese fonds nie.
Dit mag wees dat jy `n candida (fungusinfeksie beter bekend as sproei of 'thrush') of bakteriele vaginale infeksie het. Beide is `n toestand wat maklik opgedoen kan word.
Indien dit Candida-verwant is kan jy dit met Canesten (oor die toonbank beskikbaar), of een van die generiese ekwivakente daarvan, behandel.
Indien dit bakterieel is (wat dit moontlik weens die onaangename reuk kan wees), sal jy `n dokter moet sien vir `n kursus antibiotika.
Verduidelik jou probleme aan jou plaaslike apteker - Hy sal die nodige vrae kan vra om jou te laat besluit of dit wel nodig sal wees om 'n dokter te gaan sie.